<classify> Sio kwamba zote zipo kimya zimekuwa zikifanya mazungumzo ya siri na baadhi ya wachezaji kutoka klabu mbalimbali, Yanga inawavizia baadhi ya nyota kutoka Simba na timu nyingine, kadhalika wekundu wa Msimbazi nao hawako nyuma kwenye uviziaji huo.Iko hivi: Mpaka sasa Yanga inakaribia kudaka sahihi za wachezaji Ibrahim Ajib na Jonas Mkude wote kutoka Simba. Lakini pia, imebisha hodi Mtibwa Sugar, Toto Africans na Kagera Sugar.Ajib anamaliza mkataba wake Simba mwezi huu, lakini pia anatakiwa na Singida United na tayari viongozi wa timu hiyo inayotarajiwa kuwa moto wa kuotea mbali kutokana na usajili wanaoufanya, wamekiri kufanya mazungumzo na nyota huyo.Yanga inasaka sahihi ya winga Haruna Chanongo wa Mtibwa Sugar, lakini pia ikidhamiria kuzibomoa Kagera Sugar na Toto Africans kuwachukua viungo Ally Nassoro na Salmin Hoza.Habari za ndani kutoka Yanga zinasema mazungumzo ya kuwanasa nyota wote hao yanakwenda vizuri na muda wowote watakuwa mali ya Yanga. Katibu Mkuu wa Yanga, Charles Mkwasa aliliambia gazeti hili kwamba usajili utafanyika kwa mapendekezo ya benchi la ufundi na kwamba lolote litakalofanyika watu wataelezwa.Alisema hawezi kusema ni akina nani kwa sasa na kuwataka watu kuwa na subira. Wakati hali ikiwa hivyo kwa upande wa Yanga, wapinzani wao Simba nao wanatajwa kuwabomoa mabingwa hao wa Ligi Kuu Bara, kwa kuwawania mshambuliaji Donald Ngoma na kiungo Haruna Niyonzima ambao wamemaliza mikataba yao.Mbali na hao wanaotoka Yanga, mabingwa wa kombe la FA wapo kwenye hatua nzuri kuwanasa kipa Aishi Manula na beki Shomari Kapombe wa Azam. Habari za uhakika zinasema tayari John Bocco aliyemaliza mkataba Azam ameshatua Msimbazi na amesaini mkataba wa miaka miwili.Simba pia inataka kumrudisha mchezaji wake Mbaraka Yusufu aliyecheza Kagera Sugar msimu uliopita na tayari amekabidhiwa mtu maalum kushughulikia usajili huo. Aidha klabu hiyo pia inamuwania mchezaji wa Mbao FC, Mrundi Yusuf Ndikumana.Kwa ujumla usajili wa miamba hiyo ya soka inafanywa kwa usiri mkubwa tofauti na ilivyokuwa misimu iliyopita. Mpaka sasa Simba ndio imeshaingia mkataba na Bocco, huku Yanga ikiendelea kufanya siri kubwa kwenye usajili wake licha ya kuwepo kwa taarifa kuwa huenda ikawaacha wachezaji zaidi ya 11, akiwepo kipa wake namba moja Deogratius Munishi Dida na Ally Mustapha Bartez. Inadaiwa nafasi ya Munishi Yanga itazibwa na kipa Mcameroon Youthe Rostand wa African Lyon ambayo imeshuka daraja.  <topic>: MICHEZO 